tartuNLP/wikipedia-smugri-20251201 huggingface dataset:
Primogenituur

Primogenituur on päriluskord, mille järgi pärib esimesena sündinud seaduslik laps kas kogu oma vanemate päranduse või selle keskse osa, kui pärandus jaotatakse mitme inimese vahel.
Üldiselt on seda ajalooliselt kasutatud vormis, kus pärilusõigus langeb esmasündinud pojale, kuid võimalikud on ka esmasündinud tütart või lihtsalt esmasündinud järglast eelistavad variandid.
Tüübid.
Absoluutne primogenituur.
Absoluutse primogenituuri puhul läheb pärand vanimale seaduslikule lapsele olenemata tema soost.
Esmakordselt võeti see kord monarhiates kasutusele 1980. aastal, mil Rootsi kuningriik muutis oma kroonipärimusseadust, asendades varasema agnaatilise primogenituuri printsiibi absoluutse primogenituuriga. Muutuse tagajärjel sai kuningas Karl XVI Gustavi poja prints Carl Philipi (sündinud 1979) asemel uueks troonipärijaks tema vanem õde printsess Victoria (s. 1977).
Madalmaade kuningriik tegi samalaadse muudatuse 1983. aastal, järgnesid Norra 1990. aastal, Belgia 1991. aastal, Taani 2009. ja Luksemburgi suurhertsogiriik 2011. aastal. 2011. aastal allkirjastasid 16 Rahvaste Ühenduse kuningriiki Perthi leppe, mille järgi muu hulgas asendati senine kognaatiline (meessoost järglasi eelistav) primogenituur absoluutse primogenituuriga. Seadusandlikud muudatused jõustusid 26. märtsil 2015.
Absoluutse primogenituuri kehtestamist on arutatud Jaapanis ja Hispaanias. 
Agnaatiline primogenituur.
Agnaatiline ehk patrilineaarne primogenituur on päriluskord, mille puhul määratakse pärija vanuse järgi monarhi või perepea poegade hulgast. Sellisel puhul pärivad näiteks pojad enne vendi. Naissoost järglased sellisel juhul pärida ei saa.
Agnaatiline-kognaatiline primogenituur.
Agnaatilise-kognaatilise primogenituuri puhul on naisliini esindajatel võimalik pärida ainult juhul, kui legitiimset meesliini esindajat ei ole.
Seda süsteemi kasutas näiteks keiser Paul I tehtud muudatuste tõttu alates 1797. aastast Vene keisririik. Samuti Luksemburg kuni 2011. aastani, mil see asendati absoluutse primogenituuriga.
Kognaatiline primogenituur.
Kognaatilise ehk mehi eelistava primogenituuri puhul on pärilusjärjekorras eesõigus perepea poegadel ja nende pereliinidel, kusjuures vanemad pojad ja nende järglased edestavad nooremaid poegi ja nende järglasliine. Naissoost pereliige võib trooni pärida vaid juhul, kui tal pole elavaid vendi või tema surnud vendadel pole legitiimseid elavaid lapsi. Naissoost järglaste puhul on eesõigus samuti vanematel tütardel ja nende järglastel. Et selle süsteemi puhul on eesõigus pärija lastel enne teisi sugulasi, on näiteks vendadeta tütrel õigus pärandusele enne oma onu.
Niisugust korda kasutatakse praegu Monaco vürstiriigis (alates 1454. aastast) ja Hispaania kuningriigis (kuni 1700 ja uuesti alates 1830. aastast). Varem kasutati seda näiteks eraldiseisvates Inglismaa ja Šotimaa kuningriikides, seejärel ka Suurbritannia kuningriigis ning viimaks Ühendkuningriigis kuni 2015. aastani, mil jõustus 2013. aasta kroonipärilusakt, mis kehtestas absoluutse primogenituuri.
Bonomyces arnoldii

Bonomyces arnoldii on šampinjonilaadsete seltsi heinikuliste sugukonda kuuluv seente liik.
Seda seent leiti Eestist ametlikult (sekveneeriti) aastal 2024.
Keerd-punakõrges

Keerd-punakõrges ("Rhodocollybia prolixa"), ka keerdkõrges, on šampinjonilaadsete seltsi kuuluv seen.
Seen kasvab segametsas.
Vesine metskõrges

Vesine metskõrges ("Gymnopus aquosus") on šampinjonilaadsete seltsi kuuluv liik seeni.
Seen on maheda maitsega. Seen sai uue nime aastal 2024 komisjoni kaudu, kuhu kuulusid Eesti juhtivad mükoloogid, sh Irja Saar.
Mouriez

Mouriez on vald Põhja-Prantsusmaal Pas-de-Calais' departemangus.
Vald asub departemangu lõunaosas. Selle elanikud on jaotunud aleviku ja kolme külakese vahel.
Väike põllumajandusvald Artois' piirkonna lõunaosas, peamine alevik asub Seitsme oru "pays"', "Pas-de-Calais' rohelise kopsu", südames ja ühe oru lohus Montreuili tagamaal, 7 km Hesdinist lõunas. See piirkond on eriti tuntud oma põllumuldade kvaliteedi poolest.
Keskajal ja varauusajal oli see lähedus Hesdinile ümbritsevatele küladele võimalus ja mõnikord ka õnnetuse allikas. Võimalus, sest linnast sai tänu oma drapeerimistegevusele ja asukohale teederistil õitsev linn. Ebaõnn samadel rikkuse ja liikluse põhjustel: need maad, mida paljud kroonid ihaldasid ja mida järjest endale nõudsid, oli röövarmeede "bulvar".
Alates 12. sajandi algusest tekkis Mouriezi ja naaberkihelkondade külakogukondadel peaaegu "sümbiootiline" suhe Dommartini kloostris asutatud premonstraatlaste kogukonnaga, millest sai järk-järgult enamiku platool asuva maa omanik.
1834. aastal toimus valla lõplik väljakujundamine, samas kui selle elanikkond kasvas Dommartini valla kaotamise tõttu pärast selle kloostri kadumist. Dommartini endine territoorium jagati kolme piirneva valla vahel. Kaks sajandit koges vald demograafilist langust peamiselt maapiirkondadest lahkumise tõttu.
Geograafia.
Asukoht.
Mouriez asub Canche'i ja Authie' orgude vahel, Artois' mägede lõunajalamil. Mouriez asub 19 km Montreuil-sur-Merist kagus, tee D136 ääres, 29 km Berckist idas ja Abbeville'ist põhjas ning 60 km Arrasist läänes. See on üks kantoni suurimaid valdu. See külgneb Somme'i departemanguga Goulaffre'i kuristikus Bamières'i tasandiku ja Dompierre'i metsa vahel. Alevik asub linnulennult 7,2 km Hesdini edelaosas.
Alevik asub kuiva oru põhjas, mille sügavus varieerub vahemikus 40–60 m ja mis lõikab interfluviaalsesse platoosse.
Lisaks alevikule on veel kolm külakest, millest kaks asuvad ümbritseval platool: Bamières (idas) ja Lambus (põhjas) tee RN 39 ääres. Rachinette (kagus) asub "vaux Roux" ja Goulaffre'i põhjas.
Topograafia ja hüdrograafia.
Orupõhi kogub osa platoo sademeveest. Varem võis äravool põhjustada suuri üleujutusi ja see aitas kaasa mitme valda läbiva teelõigu seisundi halvenemisele.
Pluteus pseudoinsidiosus

Pluteus pseudoinsidiosus on šampinjonilaadsete seltsi napsikuliste sugukonda kuuluv seen.
Seenel on mahe lõhn ja maitse. Selle leidis Eestis esmakordselt Tartu Ülikooli botaanikaaiast Sven Pruul.
Neulette

Neulette on vald Põhja-Prantsusmaal Pas-de-Calais' departemangus.
Narmasnutt-heinik

Narmasnutt-heinik ("Tricholoma inocybeoides") on heiniku perekonda kuuluv seeneliik.
Seen on maheda lõhna ja maitsega.
Aadu Hurt

Aadu Hurt (sündinud 4. september 1968 Tallinnas) on eesti luuletaja, tõlkija ja publitsist (nädalalehe "Sirp" laureaat aastal 1995).
Looming.
Tema ainus trükis ilmunud raamat, mis sisaldab originaalloomingut, on luulekogu "Kivi leiva asemel" aastast 1997. Käsikirja on jäänud luulekogu "Terra terrifica", valminud aastail 1987-1988. Tõlkeist on ilmunud Leopold von Sacher-Masochi "Venus karusnahas" (1995), Gustav Meyrinki "Volbriöö" (1996) ja Iwan Golli "Eurokokid" (1999), need kõik on proosateosed. Luulest on ta tõlkinud Hans Arpi, Bertolt Brechti, Paul Celani, Yvan Golli, Richard Huelsenbecki, Ernst Jandli ja Kurt Schwittersi töid. Oma loomingus ja ka luuletõlkeis on ta pooldanud keeleuuenduse põhimõtteid. 2004. aasta paiku loobus ta kirjanduslikust tegevusest, kuna ei näinud selles enam mingit perspektiivi. Tema viimseks avaldatud luuletuseks jäi "Prygikastiingel" aastal 2004, pärast seda on ta avaldanud vaid ühe tõlkeluuletuse. Kuigi hiljem on ta otsustanud, et jätkab loominguga tegelemist, pole see enam avalikkuse ette jõudnud.
"Kivi leiva asemel" - kontseptsioon ja retseptsioon.
See raamat on jaotatud kolmeks osaks, esimene neist tegeleb vana luulekeele lagundamise ja kolmas uue luulekeele loomisega. Nende vahele jääb reagendina valik Celani tõlkeid. Raamatu keskele jäävad Celani luuletused "Solve" ja "Coagula". Üks alkeemikute mõttetera oli "Solve et coagula" ehk aine tuleb lagundada, et sellest saaks tekkida midagi uut. Niisiis oli see leiva asemel pakutud kivi tarkade kivi.
Kuigi kriitikute poolt soojalt vastu võetud, polnud raamatul erilist lugejamenu ning see on jäänud tänini täiesti tundmatuks.
Poliitiline tegevus.
2023. aasta lõpus otsustas Aadu Hurt hakata streikima protestiks kirjanduse alarahastamise vastu.
Sidoonia orden

Sidoonia orden asutati 31. detsembril 1870. aastal Saksimaa kuninga Johanni poolt. Ennekõike oli see mõeldud naistele, kes olid teinud ennastohverdavaid pingutusi 1870-1871. aastal Prantsuse-Preisi sõjas haavatud sõdurite eest hoolitsemisel. See oli esimene ja kuni Maria Anna ordeni asutamiseni ainus naisteorden Saksimaa kuningriigis.
Orden sai oma nime Böömimaa Sidonie (1449–1510), Saksimaa hertsogi Albrecht Vapra naise järgi, kes oli tuntud oma erilise vooruse ja vagaduse poolest.
Välimus.
Ordeni märgiks oli kaheksaharuline valge emailitud kuldäärega Malta rist. Selle ümarat keskkilpi raamis kaheksa kuldse aedruuduga pärg, selle valgel esiküljel oli profiilis hertsoginna Sidonie kuldne kujutis. Kujutist ümbritses sinine emailitud ring kuldse kirjaga SIDONIA. Medaljoni tagaküljel oli kujutatud kuldset Saksimaa vappi, mida ümbritses sinine emailitud ring ja asutamisaasta 1870.
Risti ülemise haru kohal oli kuldne agraff ehk metallist kinnitushaak, mis koosnes kuninglikust kroonist ja tammepärjast, mille sees oli gooti stiilis S täht.
Kandmisviis.
Ordeni lint oli helelilla, valgete küljeribadega, mida kumbagi katsid kaks rohelist joont.
Medalit kanti lehviga, erandlikel juhtudel võis selle kinnitada ordenipaelale ehk särbile.
Ordenit annetati koos lehviga 15 cm laias, 17,5 cm sügavas ja 6 cm kõrges puitkarbis, mis oli alt vooderdatud lillaka sametiga ja kaanelt punakaspruuni siidiga. Pruuni värvi kaanel kordus kullast reljeefne krooni ja gooti stiilis "S" motiiv.
Pikkjalg-vöödik

Pikkjalg-vöödik ("Cortinarius elatior") on šampinjonilaadsete seltsi vöödikuliste sugukonda kuuluv liik seeni.
Pearl Seaways

Athena on endine Viking Line'i parvlaev, mis ehitati 1989. aastal Wärtsilä Turu laevatehases Rederi AB Slite tellimusel. 
Athena mahutas 2200 reisijat ja 350 sõiduautot, sel on jääklass 1A Super.
Ceratius Grenoble'ist

Ceratius Grenoble'ist oli 5. sajandil elanud Gratianopolise (tänapäeva Grenoble'i) piiskop ja katoliku kiriku pühak. Tema mälestuspäev on 6. juuni. 
Ceratius oli Gratianopolise piiskop umbes aastatel 441–450. Oma ametiajal võitles ta burgundlaste seas leviva arianismi vastu. Kohalikud ajasid ta enda juurest minema ning Ceratius elas elu lõpus Gersis. 441. ja 442. aastal osales ta Oranje ja Vaisoni kirikukogudel. Koos Genfi piiskopi Saloniuse ja Vence'i piiskopi Veranusega kirjutas Ceratius kirja paavst Leo I-le. 
Ceratius suri 450. aasta paiku. Tema säilmeid hoitakse Simorre'i kloostris.
Ceratiuse kinnitas pühakuks 1903. aastal paavst Pius X.
Bácsalmási kreis

Bácsalmási kreis (ungari keeles "Bácsalmási járás") on 2. järgu haldusüksus (kreis) Ungaris Bács-Kiskuni komitaadi lõunaosas. Kreisi halduskeskus on Bácsalmási linn.
Lõunas ja kagus piirneb kreis Serbiaga.
Bácsalmási kreisis on 10 omavalitsust.
Baja kreis

Baja kreis (ungari keeles "Bajai járás") on 2. järgu haldusüksus (kreis) Ungaris Bács-Kiskuni komitaadi edelaosas. Kreisi halduskeskus on Baja linn.
Lõunas ja kagus piirneb kreis Serbiaga.
Baja kreisis on 17 omavalitsust.
Jánoshalma kreis

Jánoshalma kreis (ungari keeles "Jánoshalmai járás") on 2. järgu haldusüksus (kreis) Ungaris Bács-Kiskuni komitaadi lõunaosas. Kreisi halduskeskus on Jánoshalma linn.
Kreisis on 5 omavalitsust, sealhulgas kaks linna: Jánoshalma ja Mélykút.
Kalocsa kreis

Kalocsa kreis (ungari keeles "Kalocsai járás") on 2. järgu haldusüksus (kreis) Ungaris Bács-Kiskuni komitaadi lääneosas. Kreisi halduskeskus on Kalocsa linn.
Kalocsa kreisi läänepiiriks on Doonau jõgi.
Kreisis on 21 omavalitsust, sealhulgas kolm linna: Kalocsa, Solt ja Hajós.
Kecskeméti kreis

Kecskeméti kreis (ungari keeles "Kecskeméti járás") on 2. järgu haldusüksus (kreis) Ungaris Bács-Kiskuni komitaadi põhjaosas. Kreisi halduskeskus on Kecskeméti linn.
Kreisis on 16 omavalitsust, sealhulgas komitaadi õigustega linn Kecskemét ja kaks linna (Kerekegyháza ja Lajosmizse).
Kiskőrösi kreis

Kiskőrösi kreis (ungari keeles "Kiskőrösi járás") on 2. järgu haldusüksus (kreis) Ungaris Bács-Kiskuni komitaadi keskosas. Kreisi halduskeskus on Kiskőrösi linn.
Kreisis on 15 omavalitsust, sealhulgas neli linna: Kiskőrös, Izsák, Kecel ja Soltvadkert.
Kiskunfélegyháza kreis

Kiskunfélegyháza kreis (ungari keeles "Kiskunfélegyházi járás") on 2. järgu haldusüksus (kreis) Ungaris Bács-Kiskuni komitaadi idaosas. Kreisi halduskeskus on Kiskunfélegyháza linn.
Kreisis on 6 omavalitsust.
Kiskunhalasi kreis

Kiskunhalasi kreis (ungari keeles "Kiskunhalasi járás") on 2. järgu haldusüksus (kreis) Ungaris Bács-Kiskuni komitaadi kaguosas. Kreisi halduskeskus on Kiskunhalasi linn.
Kiskunhalasi kreis piirneb lõunas Serbiaga.
Kreisis on 7 omavalitsust, sealhulgas kaks linna: Kiskunhalas ja Tompa.
Kiskunmajsa kreis

Kiskunmajsa kreis (ungari keeles "Kiskunmajsai járás") on 2. järgu haldusüksus (kreis) Ungaris Bács-Kiskuni komitaadi idaosas. Kreisi halduskeskus on Kiskunmajsa linn.
Kreisis on 6 omavalitsust.
Kunszentmiklósi kreis

Kunszentmiklósi kreis (ungari keeles "Kunszentmiklósi járás") on 2. järgu haldusüksus (kreis) Ungaris Bács-Kiskuni komitaadi põhjaosas. Kreisi halduskeskus on Kunszentmiklósi linn.
Kreisis on 9 omavalitsust, sealhulgas 3 linna: Kunszentmiklós, Dunavecse ja Szabadszállás.
Tiszakécskei kreis

Tiszakécskei kreis (ungari keeles "Tiszakécskei járás") on 2. järgu haldusüksus (kreis) Ungaris Bács-Kiskuni komitaadi kirdeosas. Kreisi halduskeskus on Tiszakécskei linn.
Kreisis on 5 omavalitsust.
Tampoon

Tampoon (ka tupetampoon) on menstruaaltoode, mis on loodud tupesiseselt menstruatsiooni ajal emakast irdunud limaskesta ja vere imamiseks. Erinevalt hügieenisidemest sisestatakse see tupekanalisse. Õigesti sisestatud tampooni hoiab tupp paigal ning tampoon laieneb, imades menstruaalverd. 
Tampoonide disain on olenevalt tootjast ja tootesarjast erinev, pakkudes erinevaid sisestusviise, materjale ja imavust. 
Sisestamisviisist lähtuvalt on kaks peamist tampoonide kategooriat – sõrmega sisestatavad aplikaatorita tampoonid ja aplikaatortampoonid. Aplikaatorid võivad olla valmistatud plastikust või papist ja on oma ehituselt sarnased süstlaga. 
Toksilise šoki sündroom.
Peale menstruaalvere imab tampoon endasse ka valgevoolust (tupest erituvat valkjast vedelikku) ja baktereid, mis võivad muuta tupe normaalset pH-d – sellest tulenevalt suureneb "Staphylococcus aureus'e" bakteri infektsioonirisk, mis võib tekitada toksilise šoki sündroomi (TSS). 
TSS on haruldane, kuid eluohtlik nakkus, mis nõuab viivitamatut arstiabi. TSSi algsümptomiteks on palavik (üle 38,9°C), iiveldus, lihasvalu, valguskartlikkus ja nahalööve, süvenenud sümptomiteks on vererõhulangus, elundipuudulikkus ja teadvushäired. TSSi on võimalik ennetada vahetades tampooni iga 4-5 tunni järel. 
Kõrvaldamine ning mõju keskkonnale.
Kuigi tampoonid sisaldavad kasutatuna verd, millega saastunud asju liigitatakse tüüpiliselt nakkusohtlike jäätmete alla, võib neid visata segaolmeprügisse. 
Tampoone valmistatakse puuvilla, viskoosi, polüestrite, polüeteeni, polüpropeeni jm. kiude viimistlemisel. Eelnevatest on biolagunevad ainult puuvill ja viskoos, muud keemilised ühendid on plastid. 
Tampoonid peab viskama prügikasti – neid ei tohi WC-potist alla lasta, sest need ei lahustu vees, tekitavad kanalisatsioonis ummistusi ning häirivad reoveepuhastite tööd. 2018. aasta jooksul lasid tartlased kanalisatsiooni 100 tonni hügieenitarbeid, sh tampoone. 
Ajalugu.
Naised on menstruatsiooni ajal tampoone kasutanud tuhandeid aastaid. Oma raamatus "„Everything You Must Know About Tampons”" kirjutab Nancy Friedman:Ajaloost on tõendeid tampoonide kasutamise kohta paljudes kultuurides. Vanim trükitud meditsiinidokument, Eberi papüürus, viitab pehmest papüürusest tampoonide kasutamisele Egiptuse naiste poolt 15. sajandil eKr. Rooma naised kasutasid villast tehtud tampoone. Naised vanas Jaapanis valmistasid tampoone paberist, kasutasid sidemeid nende paigal hoidmiseks, ja vahetasid neid 10-12 korda päevas. Hawaii põliselanikest naised kasutasid kohaliku sõnajala "hapu'u" karvast osa ning rohtu, samblaid ja muid taimi kasutavad naised osades Aasia ja Aafrika paikades siiani.
Mike Faist

Michael David Faist (sündinud 5. jaanuaril 1992 ) on Ameerika Ühendriikide näitleja. 
Ta on enimtuntud filmirollideks on Riff Steven Spielbergi "West Side Story" (2021) filmimuganduses ning Art Donaldson filmis "Väljakutsujad" (2024).
Ta on üles astunud Broadway muusikalides "Newsies" ja "Dear Evan Hansen", viimase eest võitis ta Grammy auhinna parima teatrimuusikalialbumi ning Emmy auhinna parima muusikalise etteaste eest, samuti sai ta Tony auhinna nominatsiooni.
Lapsepõlv.
Michael David Faist sündis 5. jaanuaril 1992 Ameerika Ühendriikides Ohio osariigis. ning ta lapsendati Julia ja Kurt Faist'i poolt. 
Faist armus näitlemisse keskkoolis, osaledes mitmes lavastuses, näiteks "Grease" ja "Jeesus Kristus Superstaar". 17-aastaselt kohtus Faist oma sünniema ja tema perega, kes on elukutselt enamasti piloodid. Faist on omandanud piloodiloa.
Noyelles-lès-Humières

Noyelles-lès-Humières on vald Põhja-Prantsusmaal Pas-de-Calais' departemangus.
Noyelles-lès-Humières asub u. 32 km Montreuil-sur-Merist kagus, teede D106 ja D98 ristumiskoha ümbruses.
Offin

Offin on vald Põhja-Prantsusmaal Pas-de-Calais' departemangus.
Offin asub u. 11 km Montreuil-sur-Merist kagus, tee D130 ääres, Créquoise'i jõe orus.
Bólyi kreis

Bólyi kreis (ungari keeles "Bólyi járás") on 2. järgu haldusüksus (kreis) Ungaris Baranya komitaadi kaguosas. Kreisi halduskeskus on Bólyi linn.
Kreisis on 16. omavalitsust.
Le Parcq

Le Parcq on vald Põhja-Prantsusmaal Pas-de-Calais' departemangus.
Le Parcq asub u. 29 km Montreuil-sur-Merist kagus, tee N39 ääres, Ternoise'i jõe orus.
Haldus.
1. jaanuaril 2007 sai Le Parcq Montreuil' ringkonna osaks, koos teiste toonase Le Parcqi kantoni valdadega. Varem kuulus Le Parcq Arrasi ringkonda. 2015. aasta märtsis jõustunud Prantsusmaa kantonite ümberkorraldamisel saadeti Le Parcqi kanton laiali ja selle vallad said Auxi-le-Château kantoni osaks.
Ajalugu.
Le Parcqi rajamine pärineb linnuse (küla lõunapiiril Vieil-Hesdini) rajamisest Konstantinoopoli Baudouin I ehk Flandria krahvi Baudouin IX poolt u. 1208. aastal. See oli seintega ümbritsetud puidust aedik, mille sisse paigutati arvukalt metsloomi.
1329. aastal paigaldati kõigile linnuse väravatele portcullised. Kahjuks hävitas Edward III linnuse 1335. aastal vahetult enne Saja-aastase sõja algust. Seda hävitamist jätkas 1337. aastal Navarra Charles III, kes purustas müürid. 1395. aastal taastas Burgundia Philippe II linnuse müürid.
Pargis, kus oli ka suur pistrikujahi keskus ja kaks kalajärve, töötas iga päev mitu inimest, kes toitsid loomi. Pargi pindala oli 940 ha, ümbermõõt ligikaudu 13 km ja see avanes paljude väravate kaudu välismaailma.
Pärast Vieil-Hesdini hävitamist 1553. aastal Karl V poolt tehti pargiala Prantsusmaa Philippe V algatusel kättesaadavaks vanalinna langemise tõttu ümberasustatud isikutele, kes soovisid pargialale uusi maju ehitada. Rohkemate inimeste meelitamiseks tehti 25. veebruaril 1586 maksusoodustusi kõigile piirkonda kolijatele.
Nii sai pargist küla, algselt tuntud kui Parc-lès-Hesdin. Omavalitsust tunnustati ametlikult 1670. aastal ja 8. veebruaril 1816 sai Le Parcqist kuninga dekreediga ka kantoni halduskeskus.
Harley evangeliaar

Harley evangeliaar ehk Londoni evangeliaar ehk Harley "codex aureus" on Briti Raamatukogus asuv, aastail 800–825 oletatavasti Aachenis loodud illumineeritud evangeliaar, kohaviidaga Harley MS 2788. Luksuslik kuldtindiga kirjutatud käsikiri on illuminatsiooni stiili järgi arvatud Ada gruppi.
Kirjeldus.
Pärgamentkoodeks koosneb 208 nummerdatud ja seitsmest nummerdamata lehest mõõtudes 365 x 250 mm.
Tekst on kirjutatud untsiaalis ja karolingide minusklis kahes veerus, üleni kuldtindiga. Peatükkide algused on kirjutatud punase värviga. Suured initsiaalid on kujundatud kullaga, punasega või mõlemaga. Iga veerg on ümbritsetud kulla, hõbeda ja värvidega kujundatud raamistusega, mille kujunduses võib leida geomeetrilist kaunistust, põimornamenti ja loomafiguure.
Illustratsioonide hulgas on neli terve lehekülje suurust evangelistiportreed ja neli "incipit"-lehekülge, kaanonitahvlid ja initsiaalid. Portreed ja evangeeliumi algusleheküljed moodustavad omavahel kujunduslikult seotud paari. Kaanonitahvlid raamatu alguses on kujundatud värvide ja kullaga, dekooriks evangelistide sümbolid, loomakujutised ja sambad. Tervet lehekülge täitev tiitel on kujundatud linnufiguuridega kullas ja värvides, "incipit"-lehekülgede initsiaalid on kohati zoomorfsed.
Codex Beratinus

Codex Beratinus ehk "Codex Beratinus" 1 on purpurpärgamendile kirjutatud kreekakeelne Uue testamendi käsikiri, dateeritud 6. sajandisse ja vaid osaliselt säilinud. Beratist leitud käsikiri asub Albaanias Tiranas ja on alates 2005. aastast koos minuskelkäsikirjaga 1143 kantud UNESCO maailma mälu registrisse.
Kirjeldus.
Käsikiri koosneb 190 purpuriga värvitud pärgamendilehest mõõdus 31 × 27 cm ja sisaldab lünklikult Matteuse ja Markuse evangeeliume (Matteuse 1,1–6,3; 7,26–8,7; 18,23–19,3; Markuse 14,62–kuni lõpuni). Tekst on kirjutatud hõbetindiga kahes veerus kreeka untsiaalis, ühes veerus on 17 8–12 tähemärgist koosnevat rida.
Untsiaaltähed on ruutjad ja ümarad, lihtsa ning väga korrapärase kujuga. Rõhumärgid, "spiritus asper" ja "spiritus lenis" pole märgitud. Kuldtindiga on Markuse evangeeliumi tiitel ja esimene rida, sõnad Pathr, Ihsous esimesel kuuel lehel ja lühenditega tähistatud "nominae sacrae" ΙΣ, ΘΣ, ΚΣ, ΥΣ (Jeesus, Jumal, Issand, Poeg). Lõikude esimesed tähed on kirjutatud muust tekstist kaks korda suuremana; kaunistused puuduvad, ainsaks erandiks on ristikesed O-initsiaalide keskel. Vana testamendi tsitaadid on tähistatud tagurpidi koma meenutava märgiga.
Albert (Saksimaa)

Albert (23. aprill 1828 Dresden – 19. juuni 1902 Sibyllenort; sündinud "Friedrich August Albert Anton Ferdinand Joseph Karl Maria Baptist Nepomuk Wilhelm Xaver Georg Fidelis, Herzog zu Sachsen") oli 1873. aastast kuni surmani Saksimaa kuningas. Ta kuulus Wettinite dünastia albertiinide liini.
Elulugu.
Lapsepõlv ja noorus.
Albert sündis hilisema Saksimaa kuninga Johanni ja tema abikaasa Amalie Auguste von Bayerni teise lapse ja esimese pojana. Tema kasvatuse juurde kuulus juba varases eas alanud sõjaline väljaõpe. Küpsuseksami sooritamise järel 1845. aastal astus ta Bonni Reini Friedrich-Wilhelmi Ülikooli, kus ta õppis õigus- ja riigiteadusi.
Varajane sõjaväeline karjäär.
1843. aasta kevadest teenis Albert junkruna Saksi armee jalaväes. Sama aasta sügiseks sooritas ta vajalikud eksamid ja sai leitnandiks. 1845. aasta kevadel sai ta ülemleitnandiks; pärast ülikooli astumist kolis ta Bonni, kuid naasis sealt juba 1848. aasta kevadel ning asus teenima suurtükiväkke. Selle koosseisus osales ta ka 1849. aastal esimeses Schleswigi sõjas, selleks ajaks oli ta juba "Hauptmann"'iks ülendatud. Suvel annetas kuningas Friedrich August II talle Püha Henrichi ordeni rüütliristi ning Preisimaa kuningas Pour le Mérite ordeni ning ta ülendati majoriks. Järgmise paari aasta jooksul ülendati teda veelgi ning 1852. aastaks oli ta kindralleitnant ja 1. jalaväediviisi komandör.
Aastad kroonprintsina ja osalus sõdades.
Pärast Friedrich August II surma 1854. aastal sai Albert kroonprintsiks ning hakkas tegelema poliitikaga, näiteks oli ta riiginõukogu eesistuja ning osales ka seaduste koostamisel. 1857. aasta oktoobris ülendati ta jalaväekindraliks, 1866. aastal võttis ta üle saksi armee mobiliseerimise ning juhtis seda Austria-Preisi sõjas Preisimaa vastu, sealhulgas otsustavas Königgrätzi lahingus. Sama rolli täitis ta ka Preisi-Prantsuse sõjas ning teenis selle eest Raudristi suure risti. 11. juulil 1871 ülendas Wilhelm I ta esimeseks mitte-Preisi kindralfeldmarssaliks.
Kuningana.
Oma isa surma järel 1873. aasta 29. oktoobril sai Albert Saksimaa kuningaks. Tema peamiseks eesmärgiks oli Saksimaa integreerimine Saksa keisririiki, sisepoliitiliselt keskendus ta sotsiaalsele heaolule ja maksureformile. Samuti avas ta aadlikoole ning viis sisse uue valimissüsteemi. 1902. aastal jäi ta haigeks, teda põetati Sibyllenorti lossis, kus ta 19. juunil suri.
Isiklikku.
18. juunil 1853 abiellus Albert Carola von Wasa-Holstein-Gottropiga. Carola asutas 1867. aastal oma mehe järgi nimetatud Albertvereini, Punase Risti naisteharu. Selle 25. aastapäevaks asutas Albert heategevusele suunatud Carola medali.
Alberti ja Carola abielust lapsi ei sündinud ja Alberti surma järel sai kuningaks tema vend Georg.
Rui Silva (jalgpallur)

Rui Tiago Dantas da Silva (sündinud 7. veebruaril 1994 Águas Santases) on Portugali jalgpallur, kes mängib väravavahina Hispaania kõrgliigaklubis Real Betis.
Aastatel 2006–2012 kuulus ta klubisse Maia. Seejärel liitus ta Nacional, mille meeskonnas debüteeris ta 26. jaanuaril 2014 Portugali liigakarikamängus Leixõesi vastu. Portugali kõrgliigas tegi ta debüüdi 11. mail 2014 mängus Gil Vicente vastu.
2017. aasta jaanuaris sõlmis ta nelja ja poole aasta pikkuse lepingu Hispaania klubiga Granada. Granada põhimeeskonnas debüteeris ta 6. septembril 2017 Hispaania karikamängus Real Zaragoza vastu. Granada esiväravavahiks kerkis Silva hooajal 2018/19, mil kindlustati ka pääs Hispaania kõrgliigasse. Granada meeskonnas mängis Silva seejärel Hispaania kõrgliigas kaks hooaega.
2021. aasta juunis sõlmis ta viieaastase lepingu Real Betisega.
Aastatel 2013–2014 mängis Silva Hispaania noortekoondistes. Portugali jalgpallikoondisse kutsuti ta esmakordselt 2020. aasta augustis. Portugali rahvuskoondises tegi ta debüüdi 9. juunil 2021 sõprusmängus Iisraeli vastu. Ta oli Portugali koondise varuväravavaht sama aasta Euroopa meistrivõistlustel.
Hegyháti kreis

Hegyháti kreis (ungari keeles "Hegyháti járás") on 2. järgu haldusüksus (kreis) Ungaris Baranya komitaadi põhjaosas. Kreisi halduskeskus on Sásdi linn.
Kreisis on 25 omavalitsust, sealhulgas kaks linna: Sásd ja Mágocs.
Komló kreis

Komló kreis (ungari keeles "Komlói járás") on 2. järgu haldusüksus (kreis) Ungaris Baranya komitaadi põhjaosas. Kreisi halduskeskus on Komló linn. 
Kreisis on 20 omavalitsust.
Mohácsi kreis

Mohácsi kreis (ungari keeles "Mohácsi járás") on 2. järgu haldusüksus (kreis) Ungaris Baranya komitaadi idaosas. Kreisi halduskeskus on Mohácsi linn. Mohácsi kreisi läbib Doonau jõgi.
Läbi kreisi voolab Doonau jõgi. Mohácsi kreis piirneb lõunas Horvaatiaga ja kagus väga lühikesel lõigul Serbiaga.
Kreisis on 26 omavalitsust.
Pécsi kreis

Pécsi kreis (ungari keeles "Pécsi járás") on 2. järgu haldusüksus (kreis) Ungaris Baranya komitaadi keskosas. Kreisi halduskeskus on Pécsi linn.
Kreisis on 40 omavalitsust, sealhulgas komitaadi õigustega linn Pécs ja Kozármislenyi linn.
Pécsváradi kreis

Pécsváradi kreis (ungari keeles "Pécsváradi járás") on 2. järgu haldusüksus (kreis) Ungaris Baranya komitaadi kirdeosas. Kreisi halduskeskus on Pécsváradi linn.
Kreisis oli 17 omavalitsust.
Sellye kreis

Sellye kreis (ungari keeles "Sellyei járás") on 2. järgu haldusüksus (kreis) Ungaris Baranya komitaadi edelaosas. Kreisi halduskeskus on Sellye linn.
Kreisis on 38 omavalitsust.
Sellye kreis piirneb lõunas Horvaatiaga.
Narmaskõrges

Narmaskõrges ("Collybia cirrhata") on šampinjonilaadsete seltsi heinikuliste sugukonda kuuluv seente liik.
Parasiitseen, mis mügarjat sklerootsiumi ei moodusta.
Siklósi kreis

Siklósi kreis (ungari keeles "Siklósi járás") on 2. järgu haldusüksus (kreis) Ungaris Baranya komitaadi lõunaosas. Kreisi halduskeskus on Siklósi linn.
Kreisis on 53 omavalitsust, sealhulgas kolm linna: Siklós, Harkány ja Villány.
Siklósi kreis piirneb lõunas Horvaatiaga.
Szentlőrinci kreis

Szentlőrinci kreis (ungari keeles "Szentlőrinci járás") on 2. järgu haldusüksus (kreis) Ungaris Baranya komitaadi keskosas. Kreisi halduskeskus on Szentlőrinci linn.
Kreisis on 21 omavalitsust.
Szigetvári kreis

Szigetvári kreis (ungari keeles "Szigetvári járás") on 2. järgu haldusüksus (kreis) Ungaris Baranya komitaadi lääneosas. Kreisi halduskeskus on Szigetvári linn.
Kreisis on 45 omavalitsust.
Harley raamatukogu

Harley raamatukogu ehk Harley kogu (ladina keeles "Bibliotheca Harleiana") on Londoni Briti Raamatukogu üks peamistest ajaloolistest käsikirjade kogudest. Kogu on piiritletud suurusega, see tähendab, et sellesse uusi säilikuid enam ei lisata. Kogule viitab raamatukogu kohaviidas nimi "Harley".
Kogusse kuulub 7660 käsikirja (sealhulgas 2200 illumineeritud käsikirja varakeskajast renessansini; Lääne-Euroopast ja Bütsantsist), enam kui 14000 dokumenti ja enam kui 500 rullraamatut. Kogu looja oli Robert Harley (1661–1724) ja tema poeg Edward (1689–1741).
1753. aastal ostis Suurbritannia valitsus selle kogu 10 000 naela eest. Koos Robert Cottoni (Cottoni raamatukogu) ja Hans Sloane'i (Sloane'i raamatukogu) kogudega pani see aluse Briti Raamatukogu käsikirjakogule.
Käsikirju.
Tähelepanuväärsemate säilikute hulka kuuluvad
Vett läbilaskev sillutis

Vett läbilaskev sillutis on sillutustüüp, mis on valmistatud kas poorsest materjalist või mittepoorsetest plokkidest, mis on paigutatud nii, et vihmavesi saaks nende vahelt voolata ja imenduda pinnasesse või aluskihile. Läbilaskvad sillutised võivad olla valmistatud vett läbilaskvast betoonist, poorsest asfaltist ehk dreenasfaltist või läbilaskvate ühenduskohtadega betoonsillutuskividest.
Erinevalt traditsioonilistest mitteläbilaskvatest materjalidest, nagu betoon ja asfalt, võimaldavad vett läbilaskvad sillutised vihmaveel tungida läbi sillutuspinna ja infiltreeruda allolevatesse aluskihtidesse või pinnasesse. Need sillutussüsteemid aitavad tõhusalt vähendada sademevee äravoolu ja vee kogunemist pinnale ning filtreerida veest saasteaineid.
Reservuaaris talletatud vesi imbub järk-järgult pinnasesse või juhitakse ära äravoolutoru abil. All olev kivi- või kruusakiht toimib loodusliku filtrina, puhastades vett tahketest osakestest ja saasteainetest, aidates sellega kaasa keskkonnasõbralikule ja jätkusuutlikule veekäitlusele.
Kirjeldus ja kasutus.
Vett läbilaskev sillutise koostises puudub või sisaldab vähe peentäitematerjali. See loob poorse struktuuri, mis võimaldab vihma- ja pinnaseveel vabalt läbi materjali imbuda ning maapinda jõuda. Seda tüüpi sillutist kasutatakse peamiselt linnakeskkondades, kus suur osa pinnast on kaetud vett mitteläbilaskva asfaldi või sillutisega, mistõttu on vaja vihmavett tõhusalt pinnasesse suunata.
Materjali kasutatakse madala liiklustihedusega piirkondades, nagu kõnniteed ja parklad, samuti spetsiifilistes kohtades nagu kasvuhoonete põrandad, välibasseinide ümbrused ja loomaaedade pinnakatted.
Eelised.
Vett läbilaskvate sillutiste kasutus on hea lahendus, kuna need aitavad looduslähedase sademeveesüsteemi kaudu vähendada sademevee kiiret jõudmist kanalisatsiooni ja seeläbi ennetada üleujutusi. Nende sillutiste peamine eelis on see, et vihmavesi saab läbi sillutuspinna imbuda pinnasesse või aluskihtidesse, vähendades pinnavee äravoolu ja vee kogunemist pinnale. Lisaks aitavad sellised lahendused tõhusalt filtreerida veest saasteaineid, aidates kaasa vee kvaliteedi paranemisele ja vähendades keskkonnamõjusid.
Békéscsaba kreis

Békéscsaba kreis (ungari keeles "Békéscsabai járás") on 2. järgu haldusüksus (kreis) Ungaris Békési komitaat keskosas. Kreisi halduskeskus on Békéscsaba linn.
Kreisis on 9 omavalitsust, sealhulgas komitaadi õigustega linn Békéscsaba ning linnad Csorvás ja Újkígyós.
Harley MS 1775

Harley MS 1775 on Briti Raamatukogu Harley kogusse kuuluv ladinakeelne illumineeritud evangeeliumiraamat, mis arvatakse olevat loodud Itaalias 6. sajandi viimasel veerandil.
Kirjeldus.
Käsikiri koosneb 468 pärgamentlehest mõõdus 177×120 mm. Tekst on ühes veerus mõõdus 130×85 mm. Iga evangeelium algab uue 24-leheküljelise vihiku algusest. Ladinakeelses tekstis on läbisegi Vetus Latina ja Vulgata tõlked.
Tekst on kirjutatud korrapärases untsiaalis, veerisepealkirjad rustikas. Algusridades esinevad suurendatud initsiaalid ja suuremate tekstiühikute esimene rida on kirjutatud punase värviga.
Rohkem dekoreeritud on 18 kaanonitahvlit, mis on paigutatud sammastega arkaadidesse (19. kaanonitahvel on kujunduselt lihtsam), esinevad mõned ehissuurtähed ja kolofoonikaunistus.
Békési kreis

Békési kreis (ungari keeles "Békési járás") on 2. järgu haldusüksus (kreis) Ungaris Békési komitaadi keskosas. Kreisi halduskeskus on Békési linn.
Kreisis on 7 omavalitsust, sealhulgas kaks linna: Békés ja Mezőberény.
Inosperma

Inosperma on šampinjonilaadsete seltsi narmasnutiliste sugukonda kuuluv seeneperekond.
Le Quesnoy-en-Artois

Le Quesnoy-en-Artois on vald Põhja-Prantsusmaal Pas-de-Calais' departemangus.
Le Quesnoy-en-Artois asub 28 km Montreuil-sur-Merist kagus teede D122 ja D123 ristumiskoha ümbruses.
Raye-sur-Authie

Raye-sur-Authie on vald Põhja-Prantsusmaal Pas-de-Calais' departemangus.
Raye-sur-Authie asub 24 km Montreuil-sur-Merist kagus tee D119 ääres, Authie jõe kaldal, Somme'i departemangu piiril.
Gyomaendrődi kreis

Gyomaendrődi kreis (ungari keeles "Gyomaendrődi járás") on 2. järgu haldusüksus (kreis) Ungaris Békési komitaat põhjaosas. Kreisi halduskeskus on Gyomaendrődi linn.
Kreisis on 5 omavalitsust, sealhulgas kaks linna: Gyomaendrőd ja Dévaványa.
Gyula kreis

Gyula kreis (ungari keeles "Gyulai járás") on 2. järgu haldusüksus (kreis) Ungaris Békési komitaadi idaosas. Kreisi halduskeskus on Gyula linn.
Kreisis on 4 omavalitsust, sealhulgas kaks linna: Gyula ja Elek.
Gyula kreis piirneb idas Rumeeniaga.
Mezőkovácsháza kreis

Mezőkovácsháza kreis (ungari keeles "Mezőkovácsházai járás") on 2. järgu haldusüksus (kreis) Ungaris Békési komitaat lõunaosas. Kreisi halduskeskus on Mezőkovácsháza linn.
Kreisis on 20 omavalitsust, sealhulgas 4 linna: Mezőkovácsháza, Battonya, Medgyesegyháza ja Mezőhegyes.
Mezőkovácsháza kreis piirneb lõunas ja idas Rumeeniaga.
Kollajalg-harisirmik

Kollajalg-harisirmik ("Lepiota magnispora") on šampinjoniliste ("Agaricaceae") sugukonda, šampinjonilaadsete ("Agaricales") seltsi kuuluv liik seeni.
Orosháza kreis

Orosháza kreis (ungari keeles "Orosházi járás") on 2. järgu haldusüksus (kreis) Ungaris Békési komitaadi edelaosas. Kreisi halduskeskus on Orosháza linn.
Kreisis on 8 omavalitsuse, sealhulgas kaks linna: Orosháza ja Tótkomlós.
Sarkadi kreis

Sarkadi kreis (ungari keeles "Sarkadi járás") on 2. järgu haldusüksus (kreis) Ungaris Békési komitaadi edelaosas. Kreisi halduskeskus on Sarkadi linn.
Kreisis on 11 omavalitsust.
Sarkadi kreis piirneb idas Rumeeniaga.
Elizabeth Hawley

Elizabeth Hawley, ka Liz Hawley (9. november 1923 Chicago – 26. jaanuar 2018 Katmandu) oli Ameerika Ühendriikide ajakirjanik, aukonsul ja alpinismikroonik.
1959. aastal asus ta elama Nepali. Tegi kaastööd ameerika meediaväljaannetele.
Aastatel 1990–2010 oli ta ka Uus-Meremaa aukonsul Nepalis.
Laiemalt tuntuks sai Hawley The Himalayan Database'i loomise ja haldamisega. Ta oli aastakümnete jooksul loonud Himaalaja ekspeditsioonide arhiivi ja seeläbi saanud tõusudele hinnangu andjana autoriteediks. Ta jäi Himaalaja Andmebaasiga seotuks kuni pensionile jäämiseni 2016. aastal.
Hawley oli see, kes detsembris 2013 vaidlustas sama aasta mais Uko ja Anu Nõuliku tehtud tipputõusu Cho Oyule. The Himalayan Database'i andmebaasis on Cho Oyu tipputõusude nimistus tänini kirjas Nõulike tipputõus märkega "vaidlustatud".
Szarvasi kreis

Szarvasi kreis (ungari keeles "Szarvasi járás") on 2. järgu haldusüksus (kreis) Ungaris Békési komitaat lääneosas. Kreisi halduskeskus on Szarvasi linn.
Kreisis on 6 omavalitsust, sealhulgas kaks linna: Szarvas ja Kondoros.
Põhjaharik

Põhjaharik ("Ramaria boreimaxima") on kandseente liik.
Seen leiti ametlikult esmakordselt Eestis aastal 2024 – leidjad Aivi Aunapuu ja Sven Pruul, aitas tuvastada Allar Antson. Seen sai liiginime jaanuaris 2025, nimekomisjoni juhiks Irja Saar, nime pakkus välja S. Pruul.
Kondoros

Kondoros (slovaki keeles "Kondoroš") on linn Ungaris Békési komitaadis Szarvasi kreisis.
Geograafiline asend.
Kondoros asub kreisikeskusest Szarvasist umbes 21 km idakagus ja komitaadikeskusest Békéscsabast ligikaudu 23 km lääneloodes.
Ajalugu.
Asulat on esmamainitud 1229. aastal. Kondoros langes Türgi võimu alla 1566. aastal. Türgi ikke alt vabanes küla 1695. aastal.
Kondoros sai linnaks 2013. aastal.
Regnauville

Regnauville on vald Põhja-Prantsusmaal Pas-de-Calais' departemangus.
Regnauville asub 29 km Montreuil-sur-Merist kagus tee D928 ääres.
Rollancourt

Rollancourt on vald Põhja-Prantsusmaal Pas-de-Calais' departemangus.
Rollancourt asub 28 km Montreuil-sur-Merist kagus tee D107 ääres, Ternoise'i jõe orus.
Roussent

Roussent on vald Põhja-Prantsusmaal Pas-de-Calais' departemangus.
Roussent asub 9 km Montreuil-sur-Merist lõunas tee D119 ääres, Authie jõe orus, Somme'i departemangu piiri ääres.
Szeghalomi kreis

Szeghalomi kreis (ungari keeles "Szeghalmi járás") on 2. järgu haldusüksus (kreis) Ungaris Békési komitaadi põhjaosas. Kreisi halduskeskus on Szeghalomi linn.
Kreisis on 7 omavalitsust, sealhulgas 4 linna: Szeghalom, Füzesgyarmat, Körösladány ja Vésztő.
Graduate Institute of International and Development Studies

Graduate Institute of International and Development Studies (prantsuse keeles: Institut de hautes études internationales et du développement, lühendatult IHEID), tuntud ka kui Genfi Graduate Institute, on Šveitsis Genfis asuv avaliku ja erasektori kraadiõppe ülikool.
Bullet for My Valentine

Bullet for My Valentine on Wales'ist pärit ansambel, mis alustas tegevust 1998. aastal. Nende debüütalbum "The Poison" ilmus 2005. aastal. Algselt oli ansambli nimi Jeff Killed John.
Cigándi kreis

Cigándi kreis (ungari keeles "Cigándi járás") on 2. järgu haldusüksus (kreis) Ungaris Borsod-Abaúj-Zempléni komitaadi idasosas. Kreisi halduskeskus on Cigándi linn.
Cigándi kreisi lääne- ja lõunapiiriks on Tisza jõgi. Kreis piirneb põhjas Slovakkiaga.
Kreisis on 15 omavalitsust.
Edelényi kreis

Edelényi kreis (ungari keeles "Edelényi járás") on 2. järgu haldusüksus (kreis) Ungaris Borsod-Abaúj-Zempléni komitaadi põhjaosas. Kreisi halduskeskus on Edelényi linn.
Edelényi kreis piirneb põhjas Slovakkiaga.
Kreisis on 45 omavalitsust, sealhulgas kaks linna: Edelény ja Szendrő.
Encsi kreis

Encsi kreis (ungari keeles "Encsi járás") on 2. järgu haldusüksus (kreis) Ungaris Borsod-Abaúj-Zempléni komitaadi põhjaosas. Kreisi halduskeskus on Encsi linn.
Kreisis on 29 omavalitsust.
Encsi kreis piirneb põhjas Slovakkiaga.
Gönci kreis

Gönci kreis (ungari keeles "Gönci járás") on 2. järgu haldusüksus (kreis) Ungaris Borsod-Abaúj-Zempléni komitaadi põhjaosas. Kreisi halduskeskus on Gönci linn.
Kreisis on 32 omavalitsust, sealhulgas kaks linna: Gönc ja Abaújszántó.
Gönci kreis piirneb põhjas Slovakkiaga.
Lacnunga

"Lacnunga" ('ravimid') on anglosaksi meditsiiniliste tekstide ja palvete kogumik, mis leidub ühes käsikirjas Briti Raamatukogu Harley kogus (Harley MS 585). Tekstid on valdavalt vanainglise ja ladina keeles. Tekstikogumiku pealkirja ei leidu kogumikus, see pärineb 19. sajandist ja selle autoriks on Oswald Cockayne, kes esimesena uuris ja toimetas neid tekste 1860. aastatel.
Kirjeldus.
Käsikiri on väikesemõõduline, ainult 192 × 115 mm, mille järgi on arvatud, et see võis olla mõeldud kaasaskandmiseks. Sisus on kattuvusi teiste sama perioodi meditsiinitekstidega. Raamat sisaldab rohkelt maagilise sisuga tekste, mis arvatavasti on rahvaliku algupäraga, samuti ei ole tekstid organiseeritud süsteemselt ning puudub sisukord, mis on olemas teistes sarnastes meditsiiniraamatutes. Tekst on kirjutatud anglosaksi minusklis ja sulega joonistatud initsiaalidega alguses, illustratsioonid puuduvad erinevalt mõnest muust tolleaegsest meditsiinitekstist. Kogumik on keelelise analüüsi alusel dateeritud 10. sajandi lõppu või 11. sajandi algusse.
Kazincbarcika kreis

Kazincbarcika kreis (ungari keeles "Kazincbarcikai járás") on 2. järgu haldusüksus (kreis) Ungaris Borsod-Abaúj-Zempléni komitaadi lääneosas. Kreisi halduskeskus on Kazincbarcika linn.
Kreisis on 22 omavalitsust, sealhulgas kolm linna: Kazincbarcika, Rudabánya ja Sajószentpéter.
Saint-Denœux

Saint-Denœux on vald Põhja-Prantsusmaal Pas-de-Calais' departemangus.
Saint-Denœux asub 9 km Montreuil-sur-Merist idas teede D149 ja D153 ristumiskoha ümbruses.
Sainte-Austreberthe (Pas-de-Calais)

Sainte-Austreberthe on endine vald Põhja-Prantsusmaal Pas-de-Calais' departemangus.
Sainte-Austreberthe on Hesdini eeslinn, mis asub 24 km Montreuil-sur-Merist kagus teede D340 ja D113 ristumiskoha ümbruses.
1. jaanuaril 2025 liideti Sainte-Austreberthe'i vald Hesdin-la-Forêt' vallaga.
Saint-Georges (Pas-de-Calais)

Saint-Georges on vald Põhja-Prantsusmaal Pas-de-Calais' departemangus.
Sellel on kõnelev vapp: Püha Jüri rist.
Saint-Georges asub Canche'i jõe orus, 27 km Montreuil-sur-Merist kagus tee D340 ääres, ja 5 km Hesdinist idas.
Saint-Rémy-au-Bois

Saint-Rémy-au-Bois on vald Põhja-Prantsusmaal Pas-de-Calais' departemangus.
Saint-Rémy-au-Bois asub 16 km Montreuil-sur-Merist kagus tee D129 ääres.
Mezőcsáti kreis

Mezőcsáti kreis (ungari keeles "Mezőcsáti járás") on 2. järgu haldusüksus (kreis) Ungaris Borsod-Abaúj-Zempléni komitaadi lõunaosas. Kreisi halduskeskus on Mezőcsáti linn.
Kreisi läbib Tisza jõgi.
Kreisis on 8 omavalitsust.
Mezőkövesdi kreis

Mezőkövesdi kreis (ungari keeles "Mezőkövesdi járás") on 2. järgu haldusüksus (kreis) Ungaris Borsod-Abaúj-Zempléni komitaadi edelaosas. Kreisi halduskeskus on Mezőkövesdi linn.
Mezőkövesdi kreis piirneb lõunas lühikesel lõigul Tisza jõega.
Kreisis on 23 omavalitsust, sealhulgas kaks linna: Mezőkövesd ja Mezőkeresztes.
Nunnaminsteri palveraamat

Nunnaminsteri palveraamat (London, Briti Raamatukogu, Harley MS 2965) on 8. sajandi lõppu või 9. sajandisse dateeritud anglosaksi palveraamat.
Raamat on loodud Mercia kuningriigis, kirjutatud ladina ja osaliselt vanainglise keeles insulaarminusklis, mida kasutati Briti saartel. Tekstis on mõned kaunistatud initsiaalid.
Võimalikuks peetakse, et see on muuhulgas kuulunud Alfred Suure abikaasale Ealhswithile. Raamatus on Kristuse kannatuslood nelja evangeeliumi järgi ja hulk mitteliturgilisi palveid, osa neist kannatusaja teemalised.
Nime Nunnaminster kasutati Winchesteri Maarja kloostri kohta, mille kohta on teada, et seal töötasid mõned naiskirjutajad. Naissoost asesõnade rohke esinemise tõttu on mõned uurijad pidanud palveraamatut neist mõne looduks.
Miskolci kreis

Miskolci kreis (ungari keeles "Miskolci járás") on 2. järgu haldusüksus (kreis) Ungaris Borsod-Abaúj-Zempléni komitaadi keskosas. Kreisi halduskeskus on Miskolci linn.
Kreisis on 39 omavalitsust, sealhulgas komitaadi õigustega linn Miskolc ja kuus linna: Alsózsolca, Emőd, Felsőzsolca, Nyékládháza, Onga ja Sajóbábony.
Saulchoy

Saulchoy on vald Põhja-Prantsusmaal Pas-de-Calais' departemangus.
Saulchoy asub 12 km Montreuil-sur-Merist kagus teede D137E1 ja D119 ristumiskoha ümbruses, Authie jõe kallastel, Somme'i departemangu piiri ääres. Külas on nii baar kui ka restoran.
Passioon

Kristuse kannatuslugu ehk Passioon (ladina keeles "patior" 'kannatama') on Kristuse elu lühike periood enne tema surma nii nagu seda on kirjeldatud Markuse, Matteuse, Luuka ja Johannese evangeeliumis. Kristluses meenutatakse Kristuse kannatuslugu igal aastal kannatusnädalal.
Tavaliselt sisaldab Kristuse kannatuslugu tema pidulikku sissesõitu Jeruusalemma, kaubitsejate väljaajamist templist, Kristuse võidmist, Püha õhtusöömaaega, tema katsumust Õlimäel, kinnivõtmist Ketsemane aias, kohtumõistmist Sanhedrini ja Pontius Pilatuse ees, ristilöömist, surma ja matuseid.
Kujutavas kunstis kujutatakse Kristuse kannatuslugu pilditsüklina või üksikute stseenidena.
Muusikas on passioon kannatusloo evangeeliumitekstile loodud heliteos.
Ózdi kreis

Ózdi kreis (ungari keeles "Ózdi járás") on 2. järgu haldusüksus (kreis) Ungaris Borsod-Abaúj-Zempléni komitaadi lääneosas. Kreisi halduskeskus on Ózdi linn.
Ózdi kreis piirneb põhjas ja loodes Slovakkiaga.
Kreisis on 17 omavalitsust, sealhulgas kaks linna: Ózd ja Borsodnádasd.
Emőd

Emőd on linn Ungaris Borsod-Abaúj-Zempléni komitaadis Miskolci kreisis.
Geograafiline asend.
Emőd asub komitaadikeskusest Miskolcist ligikaudu 18 km lõunas. Linna läbib Budapest–Sátoraljaújhely raudteeliin.
Ajalugu.
"Anonymus Bele regis notarius" on asulat maininud 13. sajandi alguses. 14. sajandi lõpul või 15. sajandi alguses sai Emőd turulinnaks. Raudteeühenduse sai Emőd 1870. aastal. Turulinna staatuse kaotas Emőd 1871. aastal. Linnaks sai Emőd 1. juulil 2001.
Putnoki kreis

Putnoki kreis (ungari keeles "Putnoki járás") on 2. järgu haldusüksus (kreis) Ungaris Borsod-Abaúj-Zempléni komitaadi loodeosas. Kreisi halduskeskus on Putnoki linn.
Putnoki kreis piirneb läänes ja põhjas Slovakkiaga.
Kreisis on 26 omavalitsust.
Sárospataki kreis

Sárospataki kreis (ungari keeles "Sárospataki járás") on 2. järgu haldusüksus (kreis) Ungaris Borsod-Abaúj-Zempléni komitaadi idaosas. Kreisi halduskeskus on Sárospataki linn. Sárospataki kreisi läbib Bodrogi jõgi.
Kreisis on 16 omavalitsust.
Grafenrheinfeldi tuumaelektrijaam

Grafenrheinfeldi tuumaelektrijaam oli tuumaelektrijaam Saksamaal Schweinfurti linna lähedal Maini jõe ääres.
Jaama hakati ehitama 1975. aastal ja jaam alustas tegevust 1982. aastal. See oli Saksamaa vanim tuumaelektrijaam, mis tuumaenergiast loobumise otsuse täitmise osana suleti 2015. aastal. Jaam lammutati 2024. aastal.
Jaama võimsus oli 1,345 MW, jaamal oli kaks jahutustorni.
Sátoraljaújhelyi kreis

Sátoraljaújhelyi kreis (ungari keeles "Sátoraljaújhelyi járás") on 2. järgu haldusüksus (kreis) Ungaris Borsod-Abaúj-Zempléni komitaadi kirdeosas. Kreisi halduskeskus on Sátoraljaújhelyi linn.
Sátoraljaújhelyi kreis piirneb põhjas, kirdes ja idas Slovakkiaga.
Kreisis on 21 omavalitsust, sealhulgas kaks linna: Sátoraljaújhely ja Pálháza.
Sempy

Sempy on vald Põhja-Prantsusmaal Pas-de-Calais' departemangus.
Sempy asub 6 km Montreuil-sur-Merist kagus tee D129 ääres, väikese Bras de Bronne'i jõe kallastel.
Bras de Bronne

Bras de Bronne (ka "Bras de Brosne") on väike jõgi Põhja-Prantsusmaal, mis voolab Pas-de-Calais' departemangus. Selle läte on Etreuille'i lähedal, Saint-Michel-sous-Bois's. See voolab läbi Humbert'i, Sempy, Aix-en-Issart'i, Marant'i ja Marenla valdade ning suubub Marles-sur-Canche'i juures Canche'i jõkke. Talvel toidab seda Quileni vallas veel väiksem jõgi. Sempys on iidne vesiveski.
Szerencsi kreis

Szerencsi kreis (ungari keeles "Szerencsi járás") on 2. järgu haldusüksus (kreis) Ungaris Borsod-Abaúj-Zempléni komitaadi keskosas. Kreisi halduskeskus on Szerencsi linn.
Lõunas piirneb Szerencsi kreis Tisza jõega.
Kreisis on 16 omavalitsust.
Szikszó kreis

Szikszó kreis (ungari keeles "Szikszói járás") on 2. järgu haldusüksus (kreis) Ungaris Borsod-Abaúj-Zempléni komitaadi keskosas. Kreisi halduskeskus on Szikszó linn.
Kreisis on 24 omavalitsust.
Tiszaújvárosi kreis

Tiszaújvárosi kreis (ungari keeles "Tiszaújvárosi járás") on 2. järgu haldusüksus (kreis) Ungaris Borsod-Abaúj-Zempléni komitaadi lõunaosas. Kreisi halduskeskus on Tiszaújvárosi linn. Kreisi läbib Tisza jõgi.
Kreisis on 16 omavalitsust.
Tokaji kreis

Tokaji kreis (ungari keeles "Tokaji járás") on 2. järgu haldusüksus (kreis) Ungaris Borsod-Abaúj-Zempléni komitaadi idaosas. Kreisi halduskeskus on Tokaji linn.
Lõunas ja kagus piirneb Tokaji kreis Tisza jõega.
Kreisis on 11 omavalitsust.
Ed Viesturs

Edmund Viesturs, ka Ed Viesturs (lätipäraselt "Edmunds Viesturs"; sündinud 22. juunil 1959 Fort Wayne'is) on läti ja saksa juurtega ameerika alpinist.
Ta on tippalpinist, kes viienda mägironijana maailmas (ja esimese ameeriklasena) on tõusnud kõigi 14 kaheksatuhandelise mäe tippu lisahapnikku kasutamata. Tal kulus selleks 16 aastat (1989–2005).
Viesturs on korduvalt mägedes roninud koos Veikka Gustafssoniga.
Csongrádi kreis

Csongrádi kreis (ungari keeles "Csongrádi járás") on 2. järgu haldusüksus (kreis) Ungaris Csongrád-Csanádi komitaadi põhjaosas. Kreisi halduskeskus on Csongrádi linn. Läbi Csongrádi kreisi voolab Tisza jõgi.
Kreisis on 4 omavalitsust.
Hódmezővásárhelyi kreis

Hódmezővásárhelyi kreis (ungari keeles "Hódmezővásárhelyi járás") on 2. järgu haldusüksus (kreis) Ungaris Csongrád-Csanádi komitaadi keskosas. Kreisi halduskeskus on Hódmezővásárhelyi linn.
Hódmezővásárhelyi kreis piirneb läänes Tisza jõega.
Kreisis on 4 omavalitsust, sealhulgas sealhulgas komitaadi õigustega linn Hódmezővásárhely ja Mindszenti linn.
Lumitindik

Lumitindik ("Coprinopsis nivea") on šampinjoniliste ("Agaricaceae") sugukonda, šampinjonilaadsete ("Agaricales") seltsi kuuluv liik seeni.
Head sadamatavad

Head sadamatavad on sadamas hea või viisaka tegevuse ja käitumise üldjuhul sätestamata (kirjutamata) tavad ehk nõuded. 
Heade sadamatavade järgimine on oluline osa üldisest merekultuurist.
Kisteleki kreis

Kisteleki kreis (ungari keeles "Kisteleki járás") on 2. järgu haldusüksus (kreis) Ungaris Csongrád-Csanádi komitaadi lääneosas. Kreisi halduskeskus on Kisteleki linn.
Kisteleki kreis piirneb idas Tisza jõega.
Kreisis on 6 omavalitsust.